
JUDEŢUL PRAHOVA
ORAŞ BOLDEŞTI-SCĂENI
CONSILIUL LOCAL


HOTARÂRE
· pentru modificarea Hotărârii Consiliului Local nr. 89/28.08.2008
 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone


	Având în vedere:
- referatul de aprobare, înregistrat sub nr. 5924/10.04.2024 prin care primarul oraşului Boldeşti-Scăeni,  propune modificarea Hotărârii Consiliului Local nr. 89/28.08.2008 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone;
- raportul de specialitate întocmit de compartimentul de resort, înregistrat sub nr.7963/17.05.2024; 
 - Hotărârea Consiliului Local nr. 89/28.08.2008 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone”, cu modificările şi completările ulterioare;
- Ordonanţa de Urgenţă nr. 195/2002 privind circulaţia pe drumurile publice, republicată, cu modificările şi completările ulterioare;
- Ordonanţa Guvernului nr. 2/2001 privind regimul juridic al contravenţiilor, cu modificările şi completările ulterioare;
- Ordonanţa de Urgenţă nr. 195/2005 privind protecţia mediului, cu modificările şi completările ulterioare;
- Ordonanţa Guvernului nr. 43/1997 privind regimul juridic al drumurilor, republicată cu modificările şi completările ulterioare;
- avizul secretarului general înregistrat sub nr. 7964/17.05.2024;
- avizul comisiei de specialitate nr. 2 – administrarea domeniului public şi privat, gestionarea serviciilor de interes local,
În temeiul prevederilor art. 129 alin. (2) lit. b) şi lit. d) şi alin. (4) lit. c), alin. (7) lit. m) art. 139 alin. (1) şi alin. (3) lit. c) şi ale art. 196 alin. (1) lit. a)  din O.U.G. nr. 57/2019 privind Codul administrativ, cu modificările şi completările ulterioare,
	Consiliul Local al oraşului Boldeşti-Scăeni, întrunit în şedinţa publică ordinară în data de 23.05.2024, adoptă prezenta hotărâre :

	Art. I.  Hotărârea Consiliului  Local nr. 89/28.08.2008 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone, cu modificările şi completările ulterioare se modifică şi se completează după cum urmează:

1. Articolul 4 se modifică şi va avea următorul cuprins:
“Art.4 Accesul şi circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone, pe străzile care aparţin domeniului public al oraşului Boldeşti-Scăeni este permisă numai în baza unei autorizaţii de acces eliberată de către Primăria oraşului Boldeşti-Scăeni, cu excepţia situaţiei prevăzute la art. 6 alin. (11)”
2. La art. 6 după alineatul 1 se introduce alineatul (11), cu următorul cuprins:
,,(11) Prin excepţie de la alin. (1), în cazul în care plata se face pe ghişeul.ro, dovada plăţii ţine loc de autorizaţie de acces cu condiţia ca aceasta să conţină următoarele informații: numele titularului persoană juridică sau fizică autorizată, numărul de înmatriculare, masa totală maximă autorizată și perioada ”.
3. Articolul 8 se modifică şi va avea următorul cuprins:
“Art.8 Conducerea unui autovehicul destinat transportului de mărfuri, a unei autospeciale sau a unui utilaj cu masa totală autorizată mai mare de 3,5 tone pe străzile care aparţin domeniului public al oraşului Boldeşti-Scăeni, stabilite în condiţiile art. 11, fără a poseda autorizaţie de acces sau dovada plăţii conform art. 6 alin. (11) constituie contravenţie şi se sancţionează cu amendă  de la 400 Lei  la 800 Lei.”
	Art.II. Celelalte prevederi ale Hotărârii Consiliului Local nr.89/28.08.2008 privind circulaţia autovehiculelor destinate transportului de mărfuri, a autospecialelor şi a utilajelor cu masa totală maximă autorizată mai mare de 3,5 tone, cu modificările şi completările ulterioare, rămân neschimbate. 
Art.III. Prezenta hotărâre se  aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.  
Art.IV. Prezenta hotărâre intră în vigoare în termen de 30 de zile de la adoptare.   


       PREŞEDINTE DE ŞEDINŢĂ,                       CONTRASEMNEAZĂ
                  BIŢĂ PAUL                                        SECRETAR GENERAL,
							        TUDOR FLORINANELI





Boldeşti-Scăeni, 23.05.2024
Nr. 85
[bookmark: _GoBack]

